Odense Adresse-Contoirs Efterretninger, 1847-11-19
Den 9 Juli. Sagen ang. Provstegaardens Ombygning foretoges, men blev paa Grund af et fra Capt. Hansen indkommet nyt Forslag, som var sat i Circulation blandt Repræsentationens Medlemmer til den 13de, udsat til den Tid. Paa Foranledning af Stiftamtets Skr. til Magistraten ang. Uddunstningen af Pjente Dam og hvorover Repræs. Betænkning var æsket, besluttedes foreløbig at høre Eieren af Pjentemølle om, og i bekræftende Fald for hvilken Godtgjørelse han maatte være villig til at overlade Communen bemeldte Dam- Over en Repræs. til Erklæring fra Skoledirectionen tilstillet Ansøgning, hvori en af Byens Skolelærere, paa Grund af sin Alder, anholder og Understøttelse til at holde en Hjælpelærer, meddeeltes anbefalende Erklæring, idet Repræst formeente, at den ansøgte Understøttelse indtil videre kunde bestemmes til 60 Rbd. aarlig. - En Jndstilling fra Bygningscommitteen om nogle fornødne Reparationer paa Provstegaarden forelagdes. Den videre Behandling af denne Sag udsattes til næste Møde, inden hvilken Tid det overdroges Snedkermester Hangsted at erhverve Overslage paa de i Forslag bragte Reparationer. - Forhandlingerne over et Forslag fra Capit. Hansen og Snedkerm. Haugsted om Jstandsættelsen af Byens Porte, sattes i Beroe indtil videre. - Over nogle Ansøgninger og Adgang til borgerlig Næring meddeeltes Erklæringer og flere Regninger bleve gjennemgaaede og billigede af Repræsentationen. (11 Medlemmer vare mødte). Den 13 Juli. (Extra Møde), Fra Stadsmussikanten var i Skrivelse til Magistraten andraget paa at overlades Raadhuussalen i Markedsdagene til en Concert dansant. Repræs formeente det urigtigt at indrømme Salen til dette Brug, fornemmelig af den Grund, at Samme fornylig var undergaaet en ikke ubetydelig Reparation. Overeensstemmende hermed overdroges det til Formanden at expedere denne Sag. Den 20 Juli. (Extra-Møde). J Sagen ang. Befordring gen af den indenlandske Jndustri, hvorover Repræs. Formening var æsket (see Forhandl. 18 Juni), forelagde Committeen sin Betænkning og Forsamlingen deelte de i denne udtalte Anskuelser: idet den erkjendte Gavnligheden af Jndustri-Udstillinger, som og at disse Udstillinger, efter Forholdenes Natur, kun lade sig arrangere i de større Stæder, var det dens Mening, at det vilde være et til Øiemedets Opnaaelse virksomt Middel, naar Collegiet understøttede Udstillinger i en af de større Stæder i hver Provinds og virkede derhen, at de mere interessante Gjenstande fra Udstillingerne i Kjøbenhavn ogsaa bleve foreviste paa disse Steder. At Provindsernes Jndustri ikke har været saaledes repræsenteret paa de Kjøbenhavnske Udstillinger som de burde have været, maatte ligeledes erkjendes: men som det lader sig forudsætte, at der paa hvert Sted beredvillig ville danne sig Committeer til de foranstaltende Arrangements, saa var det ogsaa at vente, at personlig Jndvirkning vilde virke gavnligt i saa Henseende, især naar de Paagjeldende kunne indsende deres Frembringelser uden Bekostning for dem. For Odense og maaskee for Fyens Vedkommende var man imidlertid tilbøielig til at antage, at den Jndustriforening, hvortil her i disse Dage var udgaaet Jndbydelse, ogsaa i denne Retning vilde have en gunstig Jndflydelse og formeentlig kunde denne Forening overdrages at afgive de i Circulairets Litr. C omtalte Beretninger, som og gjennemgaae de under Litr. D. nævnte tabellariske Efterretninger. - Capitain Hansens Forslag om et midlertidigt Regulativ for Repræsentationens Forretningsmøder foretoges. Forsamlingen besluttede at nedsætte en Committee af 3 Medlemmer, til at afgive sin Betænkning derover og i al Fald give Udkast til et saadant Regulativ. Til Committee=Medlemmer blev ved Stemmesamling valgt: Dhrr. Kjøbmændene W. Petersen og H. Schmidt, samt Brændeviinsbr. R. Nielsen. - En Ansøgning fra Kæmnerkasserer Haugsted om Lønningstillæg anbefalede Repræsentationen eenstemmig, deels paa Grund af hans betydelig forøgede Forretninger og større Oppebørseler, deels paa de af Kasse-Control-Committeen udhævede Grunde. J Anledning af det Kgl. danske Cancellies Skr. af 10 f. M., betræffende Districtslæge-Embedets Deling, yttrede Repræs det efter sin Formening for særdeles ønskeligt, at Embedet deles paa den af den constituerede Districtslæge foreslaaede Maade, og var den ogsaa med ham enig i at Lønnen, circa 400 Rbd., vilde være passende for den ved Communen som Stadschirurg ansættende Læge, med Bibehold af Adgang til det lovbestemte Anciennetets-Tillæg i Lighed med Districtslægerne. - Til Repræsentationens Erklæring var ved Magistratens Skr. indsendt Stiftamters Communication af det Kgl. danske Cancellies Skr. af 17 f. M., betræffende: om og hvorvidt Plac. af 21 April d. A., ang Contracter og Brugen af Landeiendomme paa et langt Aaremaal, burde udvides til ogsaa at gjelde for Kjøbstadjorder, Til at tage denne Sag under Overveielse og derover meddele sin Betænkning, nedsattes en Committee af 3 Medlemmer, hvortil ved Stemmesamling valgtes: Dhrr. Procurator S. Hansen, Skoleforstander Sørensen og Farver Schrøter. - Fra Markcommitteen blev modtaget dens Betænkning over det indkomne Andragende om Tolderlund-Veiens Jstandsættelse (see Forhandl. 18 Juni). Da Repræs. ved de meddeelte Oplysninger kom til Erkjendelse af, at den omhandlede Vei ikkun er en Markvei, hvis Vedligeholdelse saaledes i Henhold til Frdn. af 29 Septbr. 1841, efr. Frdn. 13 Decbr. 1793 § 25, paa hviler vedkommende Lodseiere, ansaae Repræs bemeldte Vei for Communen uvedkommende, ene med Undtagelse af det lidet Stykke af Samme her ved Byen, som er brolagt. - Paa gjentagen Reqvisition fra 2de Besiddere af en Eiendom ved Sortebrødre Torv, om Overladelsen af en Strimmel Jord til Gaardsplads for deres Eiendom, besluttede Repræsentationen at meddele som dens Formening, at den forlangte Afstaaelse ikke for Tiden kunde indrømmes. - For sit Vedkommende approberede Repræs. de gjorte Bud paa Leverance af Tørv og Brænde til Communen, efter den derover afholdte Licitation. (10 Medlemmer vare tilstede).